# ****Sak 9 Uttalelser: Redaksjonskomiteens innstilling****

Redaksjonskomiteen fremmer forslag til uttalelsene som skal behandles og forslag om hvorvidt uttalelsene bør vedtas.

## U1 Tromsø SV ønsker at sentrum skal bli byens første nullutslippssone for transport

Trukket av forslagsstiller til fordel for redaksjonskomiteens alternative forslag til U1, RED1.

Flertallet i redaksjonskomiteen bestående av Marie Hella Lindberg og Peter André Jensen mener at RED1 skal vedtas. Mindretallet bestående av Matias Kjerstad mener at RED1 bør avises.

## U2 De smålige bistandskuttene

Trukket av forslagsstiller til fordel for redaksjonskomiteens alternative forslag til U2, RED2.

RED2 er enstemmig foreslått vedtatt av redaksjonskomiteen.

## U3 Ved en livskrise fortjener alle god psykisk helsehjelp

U3 er enstemmig foreslått vedtatt.

## U4 Tromsø SV krever arbeidstøy eller en høyrere sum i klesgodtgjørelse for ansatte i barnehage og SFO

U4 er primært enstemmig foreslått avvist.

U4 er sekundert enstemmig foreslått avvist til fordel for redaksjonskomiteens alternative forslag til U4, RED4.

## U5 Vi trenger en underlivsrevolusjon!

U5 er enstemmig foreslått avvist til fordel for redaksjonskomiteens alternative forslag til U5, RED5.

## U6 Tromsø SV krever fart i kommunedelplanen for naturmangfold

U6 er enstemmig foreslått avvist til fordel for redaksjonskomiteens alternative forslag til U6, RED6.

## Fullmakt

Redaksjonskomiteen foreslår at styret gis fullmakt til å gjøre språklige endringer i de vedtatte uttalelsene. Styret gis også fullmakt til å bestemme hvilke uttalelser som skal sendes videre til fylkesårsmøtet på vegne av Tromsø SV.

Redaksjonskomiteen har bestått av Marie Hella Lindberg, Peter André Jensen og Matias Hogne Kjerstad. Redaksjonskomiteen har hatt ett møte. Styret har ikke behandlet innstilt på uttalelsene.

# ****Innholdsfortegnelse****

[Redaksjonskomiteens innstilling 1](#_Toc62115512)

[Innholdsfortegnelse 2](#_Toc62115513)

[RED1: Tromsø SV ønsker at sentrum skal bli byens første nullutslippssone for transport 3](#_Toc62115514)

[RED2: De smålige bistandskuttene 5](#_Toc62115515)

[U3: Ved en livskrise fortjener alle god psykisk helsehjelp 6](#_Toc62115516)

[U4: Tromsø SV krever arbeidstøy eller en høyrere sum i klesgodtgjørelse for ansatte i barnehage og SFO 7](#_Toc62115517)

[RED4: Tromsø SV krever arbeidstøy eller en høyrere sum i klesgodtgjørelse for ansatte i barnehage og SFO 8](#_Toc62115518)

[U5: Vi trenger en underlivsrevolusjon! 9](#_Toc62115519)

[RED5: Vi trenger en underlivsrevolusjon! 11](#_Toc62115520)

[U6: Tromsø SV krever fart i kommunedelplanen for naturmangfold 13](#_Toc62115521)

[RED6: Kartlegg natur- og artsmangfoldet i kommunen 15](#_Toc62115522)

# ****RED1: Tromsø SV ønsker at sentrum skal bli byens første nullutslippssone for transport****

*Forslagsstiller Peter André Jensen har trukket sitt forslag til fordel for RED1. Den tidligere versjonen av U1 gjengis derfor ikke. Flertallet i redaksjonskomiteen bestående av Marie Hella Lindberg og Peter André Jensen mener at RED1 skal vedtas. Mindretallet bestående av Matias Kjerstad mener at RED1 bør avises.*

Nøkkelen til store kutt i klimagassutslippene er at elektrisiteten kommer fra fornybare energikilder og at denne tas i bruk for å erstatte fossil olje, kull og gass i transport. Transport på veg står for store utslipp av klimagasser, og derfor trengs en offensiv omlegging til miljøvennlige alternativ og transportmidler uten utslipp.

I Tromsø vil en byvekstavtale være et viktig bidrag i riktig retning for renere byluft, sikrere skoleveier, bedre bokvalitet med reduserte støyproblemer og bedre trafikkavvikling med redusert biltrafikk, men byvekstavtalen vil ikke alene være tilstrekkelig for å kutte klimagassutslippene nok til å nullvekstmålet. For at all vekst i persontrafikk skal tas med kollektivtrafikk, sykkel og gang trenger Tromsø forsterkede tiltak i tillegg til byvekstavtalen. Nord-Norges første nullutslippssone vil både sette Tromsø på kartet som en by som tenker bærekraftig i et rent arktisk klima, og det vil være et viktig skritt videre for å forsterke måloppnåelsen i byvekstavtalen. Tromsø SV ønsker derfor at Tromsø sentrum skal bli en nullutslippssone for transport innen 2025. Sentrum skal altså bli en sone for elektriske kjøretøy uten piggdekk.

Kanskje er Tromsø den byen i landet som egner seg best for et skifte fra fossil- til nullutslippsstransport. Byen er svært kompakt, og majoriteten av trafikken er mellom bydelen. Tromsø har et meget godt utbygget kollektivtilbud, med en av de laveste snitt-avstandene hjem-holdeplass i hele landet. Den unike parkeringsløsningen i fjellet gir omkjøringsmuligheter for gjennomgangstrafikk, og gjør sentrum til et godt egnet som et nullutslippsområde.

I tillegg til at el-biler uten piggdekk ikke har utslipp under bruk, bidrar ikke til støyforurensing på samme måte som biler med forbrenningsmotor gjør. Støyforurensing er et betydelig folkehelseproblem og å bruke elektriske biler istedenfor fossile kan innbyggerne bedre helse og bomiljø.   
  
Det er en utfordring at det kommer mange tilreisende til kommunen med bil og at mange av kommunens innbyggere bor i distriktene. en byvekstavtale mellom kommunen, fylkeskommune og staten må det komme gode løsninger for innfartsparkering, som sikrer at besøkende med bil utenfra får et tilbud om smidig overgang til kollektivnettet i byen. Ved å parkere i fjellanlegg vil besøkende med fossilbil fortsatt kunne besøke sentrum.

De som har minst, kjører ikke bil. Men for SV er det en viktig utfordring at ikke er alle innbyggere har råd til å kjøpe elbil eller benytte seg av kollektivtilbudet. Restriksjoner på bilbruk må derfor følges opp med en kraftfull sosial politikk for å redusere forskjellene, slik at alle innbyggere får tilnærmet samme økonomiske muligheter til å tilpasse seg de økte miljøkravene som kommer de neste årene.

Tromsø SV ønsker:

* at kommunen skal søke Miljødirektoratet om midler til å gjennomføre et forprosjekt for å utrede mulighetene og utfordringene med å få definert sentrum som en nullutslippssone for transport innen 2025.
* at nullutslippssonen i sentrum etter en periode skal utvides til omkringliggende områder, og på sikt gjelde hele Tromsøya og deretter hele byområdet.
* at det skal utredes unntak for særskilte grupper, for eksempel personer med kommunalt

HC-parkeringsbevis og eksisterende beboere i sentrum (kjøring til/fra egen bolig)

* at overflateparkering i sentrum i all hovedsak skal fases ut. Gjenværende kommunale parkeringsplasser skal skiltes om til HC-parkering for å forbedre tilgjengeligheten til byrommet for personer med nedsatt funksjonsevne.
* stenge sentrum for gjennomgangstrafikk, vurdere å stenge gater for biltrafikk, vurdere å gjøre bilfelt til sykkelfelt og ha en-veis-kjøring i gjenværende bilfelt
* vurdere å utvide gågata i alle retninger for å gjøre en større del av sentrum til et mer attraktivt område for familier og shopping

# ****RED2: De smålige bistandskuttene****

*Forslagsstiller Marie Hella Lindberg har trukket sitt forslag til fordel for RED1. Den tidligere versjonen av U2 gjengis derfor ikke. RED2 er enstemmig foreslått vedtatt av redaksjonskomiteen.*

Den 1. desember 2020 kom regjeringen til enighet om en avtale med FrP for statsbudsjettet for 2021. FrP virka svært fornøyde med å ha fått gjennom avgiftskutt på øl, vin, snus og sukker, for å «demme opp for» grensehandelen. Bistandsprosenten[[1]](#footnote-2), derimot, fikk de ikke gjennomslag for å redusere, og KrF kunne puste lettet ut for at en av deres kjernesaker for én gangs skyld ikke ble nedprioritert.

Det har imidlertid ikke like mye oppmerksomhet om hvilke omprioriteringer som ble gjort for å opprettholde bistandsprosenten. De store bistandsbudsjettvinnerne ble prosjekter som skal bidra til å redusere antall flyktninger som når Norges grenser. Vedtaket innebar imidlertid dessverre drastiske kutt i støtten til bl.a. FNs utviklingsfond (UNDP), FNs befolkningsfond (UNFPA), FNs grønne klimafond, samt kutt i bistanden som skulle gå til palestinske områder.

Regjeringen ofrer arbeid for seksuelle og reproduktive rettigheter, klimakrisen, palestinere, og generelt viktig arbeid for verdens fattige, for at folk skal få halvliteren på butikken én krone billigere. Dette skjer i en virkelighet hvor UNFPA allerede har måttet kutte dramatisk i sin virksomhet som følge av USAs kutt beordret av Trump. Det skjer samtidig som at palestinerne stadig blir ytterligere marginalisert, nå eksemplifisert ved at Israel nekter dem å nyte godt av utrullinga av koronavaksinen. Det skjer samtidig som vi står midt i en klima- og miljøkrise som kommer til å ramme verdens svakeste aller hardest.

Norge setter egne interesser foran verdens fattige. Tromsø SV mener at regjeringen må bruke den posisjonen Norge har som en bistandsnasjon til å svare på faktiske behov, fremfor å tjene FrPs krav om færre asylsøkere og flyktninger.

# ****U3: Ved en livskrise fortjener alle god psykisk helsehjelp****

*Forslagsstiller: Line Elisabeth Solbakken*

*U3 er enstemmig foreslått vedtatt.*

Personer som opplever akutte psykiske kriser, tilfredsstiller ofte ikke kriteriene for å få et tilbud verken i kommunens lavterskeltilbud eller i spesialisthelsetjenesten. Tromsø kommune har tidligere hatt en psykolog tilknyttet legevakten som ga hjelp til mennesker i krise. Tilbudet ble lagt ned i 2017, og dette har etterlatt et hull i helsetilbudet til kommunens innbyggere.

Tromsø kommune har i dag ikke et tilstrekkelig tilbud til innbyggere som trenger råd og veiledning når "livet skjer”. Når det hender ting i livene våre som er så vanskelige at vi opplever at våre mestringsstrategier ikke strekker til, kaller vi det en krise. Vi kan oppleve livskriser som for eksempel alvorlig sykdom, dødsfall hos noen i nær familie eller samlivsbrudd. Vi kan også oppleve traumatiske kriser som å bli utsatt for vold og overgrep eller oppleve at nære dør ved selvmord eller ulykker. Tidlig hjelp kan bidra til å gjøre situasjonen mer håndterlig, og kan være avgjørende for å begrense psykiske senskader.

Forskning viser at mennesker med lav inntekt er mer utsatt for belastende livshendelser, og har mindre sosialt nettverk å spille på når kriser inntreffer, enn de med høyere inntekt. I tillegg har mange verken kostbare helseforsikringer som sikrer rask psykologhjelp, eller råd til å betale over 1000 kr timen hos privatpraktiserende psykolog.

Tromsø SV vil:

At Tromsø kommune gjenoppretter tilbudet om råd og veiledning til mennesker i krise - slik at alle, uavhengig av økonomi - kan få den hjelpen de trenger.

# ****U4: Tromsø SV krever arbeidstøy eller en høyrere sum i klesgodtgjørelse for ansatte i barnehage og SFO****

*Forslagsstiller: Reinaldo Montalvao. U4 er primært enstemmig foreslått avvist. U4 er sekundert enstemmig foreslått avvist til fordel for redaksjonskomiteens alternative forslag til U4, RED4.*

Fagfolk som jobber på barnehager eller SFO har den viktige oppgaven å bringe glede til barn, å lære alle gutter og jenter å hjelpe hverandre og bygge et bedre og mer inkluderende samfunn.

Barnehagelærer, Fagarbeider og assistenter følger barn i de første trinnene i livet, disse små guttene og jentene som er den viktigste ressursen for samfunnets utvikling og fremtid.

Det er utrolig å tenke at disse ansatte som jobber mesteparten av dagen på gulvet sammen med barna, og som tilbringer mesteparten av tiden ute, uavhengig av værforhold (regn, kulde, snø), for å gi det beste for barn og elever, bare mottar 140 kroner i måneden for å ha passende klær for sitt arbeid.

Tromsø kommune har i dag en lokal særavtale som gir de ansatte i skole og barnehage, som må stå for arbeidstøy selv, en godtgjørelse på mellom 1.300 og 1.500 kr pr. år. Den summen gjenspeiler ikke det reelle behovet fra ansatte. Det er viktig å legge merke til at ifølge lovverket det er arbeidsgiver sitt ansvar å utlevere arbeidstøy til sine ansatte.

Ansatte bruker sine egne klær, enten det er innendørs eller utendørs. Det er ikke nødvendig å ha en mastergrad i økonomi for å forstå at 140 kroner per måned er utilstrekkelig for at en ansatt kan kjøpe en skikkelige sko til å være ute i til alle årstidene, ordentlige uteklær (vinterdress, utebukse, osv.) og alle de andre klærne som trengs for å jobbe i barnehage eller i SFO.

Det er umulig å skaffe seg egnet arbeidstøy med den summen.

De ansatte som jobber på barnehage og SFO var ekstremt viktige helter under konfrontasjonen med covid-19, de var de som var sammen med barn av sykepleiere, sjåfører, politimenn, brannmenn, politikere, ingeniører, blant annet.

Uten disse viktige ansatte ville det ikke være mulig å holde samfunnet i gang under krisen vi lever i.

Ansatte som jobb i barnehage og SFO er ikke akkurat den høyest lønte gruppen i samfunnet. Når godtgjøringen er så lav da de ansatte må i tillegg bruke en del av sin egen lønn til å kjøpe arbeidstøy oppleves ikke det som rettferdig.

Nå må kommunestyregruppen til TROMSØ SV stå sammen med arbeidsklassen for ansattes beste, å kreve at administrasjonen i Tromsø kommune gir økonomisk annerkjennelse, arbeidstøy eller en høyere betaling for klesgodtgjørelse for alle ansatte i barnehage og SFO.

Å ikke verdsette disse fagfolkene er det samme som å ikke bry seg om fremtiden for byen vår!

# ****RED4: Tromsø SV krever arbeidstøy eller en høyrere sum i klesgodtgjørelse for ansatte i barnehage og SFO****

*U4 er primært enstemmig foreslått avvist. U4 er sekundert enstemmig foreslått avvist til fordel for redaksjonskomiteens alternative forslag til U4, RED4.*

Fagfolk som jobber i barnehager eller i SFO har den viktige oppgaven å bringe glede til barn, å lære alle barn å hjelpe hverandre og bygge et bedre og mer inkluderende samfunn.

Barnehagelærere, fagarbeidere og assistenter følger barn i de første trinnene i livet. Barnehagene og SFO skal ivareta barns behov for omsorg, lek, danning og læring, gi barn like muligheter og utjevne sosiale forskjeller i barnas nærmiljø.

Tromsø kommune har en lokal særavtale som gir de ansatte i skole og barnehage, som må stå for arbeidstøy selv, en godtgjørelse på mellom 1.300 og 1.500 kr pr. år. Den summen gjenspeiler ikke det reelle behovet fra ansatte.

Ansatte bruker sine egne klær, enten det er innendørs eller utendørs. Godtgjørelsen er utilstrekkelig for at en ansatt kan kjøpe skikkelige sko til å være ute i til alle årstidene, ordentlige uteklær (vinterdress, utebukse, osv.) og alle de andre klærne som trengs for å jobbe i barnehage eller i SFO. Når godtgjøringen er så lav at de ansatte i tillegg må bruke en del av sin egen lønn til å kjøpe arbeidstøy oppleves ikke det som rettferdig.

SV vil arbeide for at alle ansatte i barnehage og i SFO får arbeidstøy eller en høyere klesgodtgjørelse.

# ****U5: Vi trenger en underlivsrevolusjon!****

*Forslagsstiller: Maja Sandvik Lockert. U5 er enstemmig foreslått avvist til fordel for redaksjonskomiteens alternative forslag til U5, RED5.*

Kvinners underliv er fremdeles tabubelagt i vårt samfunn. Kvinner vet for lite om sitt eget

underliv, særlig når det gjelder smerter og sykdommer. Stadig flere mottar behandling for

vestibulitt og vaginisme i dag. Personer med vestibulitt opplever smerter i den ytre delen av

vulvaen, og kjennetegnes av smerter i skjedeåpningen. Smertene oppstår ved forsøk på

penetrering, men kan også utløses i andre situasjoner. Tilleggsplager som irritabel tarm og

spenningshodepine kommer ofte med. En utenlandsk rapport viser at 15 % av kvinner

opplever slike smerter.

Vaginisme er en tilstand som oppstår når bekkenmuskulaturen er stram og øm, noe som gir

ufrivillige sammentrekninger innenfor skjedeåpningen. Årsakene bak vaginisme og

vestibulitt er fremdeles ukjente, men det lille som er gjort av forskning tyder på at det kan

komme som et resultat av stress eller traumer etter overgrep.

Det finnes dokumentert behandling for både vestibulitt og vaginisme. Likevel er det et

utbredt problem at helsepersonell kan for lite om det, noe som fører til at kvinner ofte

feildiagnostiseres eller mottar feil type behandling. Det er også et problem at behandlingen

ikke dekkes av frikort 1, selv om den ofte hjelper. Dette gjør at behandlingstilbudet hos

fysioterapeut og osteopat ikke er noe alle har råd til.

En annen underlivssykdom som rammer kvinner med livmor er endometriose. Det er en

sykdom som oppstår når slimhinnene vokser sammen andre steder enn inne i livmorhulen.

Sykdommen er arvelig og rammer 1 av 10 kvinner, men det er fremdeles ukjent hva det

kommer av. Kvinner med endometriose sliter ofte med menstruasjonssmerter som kan

være opptil 5 ganger så sterke som vanlige mensensmerter. Konsekvensene av å leve med

endometriose er ikke bare intense smerter, det er også en risiko for at man ikke kan bli

gravid som følge av endometriose.

I 2018 publiserte Kilden og Norske Kvinners Sanitetsforening en rapport som viser at det

mellom 2000 og 2017 kun ble publisert en håndfull av forskningspublikasjoner som tok for

seg underlivslidelser som rammer kvinner. Det er et samfunnsproblem at flere kvinner lever

med underlivssmerter uten å vite hva de er, eller tror at smertene er normale. Kunnskap om

kvinners underliv skal ikke være et mysterium, men noe som må inn i seksualundervisninga

slik at kunnskap om egen kropp ikke lenger er forbeholdt gutter. Videre må det bevilges

mer penger slik at Forskningsrådet kan utvikle et forskningsprogram som tar for seg

underlivssykdommer hos kvinner, og som bidrar til mer informasjon for helsepersonell.

I dag finnes det tre Vulvapoliklinikker som kan ta imot pasienter med langvarige

vulvasykdommer. Disse ligger i Oslo, Trondheim og Kristiansand. Fra å ta imot pasienter fra

hele landet, blir det nå et sterkt innskrenket tilbud i Oslo som kun tar imot pasienter fra

Helse Sør-Øst. Årsaken er at ventetiden for å få time er for lang i forhold til

pasientpågangen. I stedet for å øke ressursene til poliklinikken reduseres tilgangen til

tjenesten for å få ventelistene ned. SV mener at alle helseregioner bør få

midler til å kunne ta imot pasienter med vulvasmerter og vulvasykdommer.

Tromsø SV krever at:

* Alle landets helseregioner får midler til et tverrfaglig kompetanseteam innenfor vulvasmerter og vulvasykdommer slik at kvinner i hele landet får den behandlingen de trenger.
* Kunnskap om underlivssykdommer tas inn i seksualundervisninga.
* Bevilge mer midler til Helse- og omsorgsdepartementet sin øremerkede satsning på kvinnehelse for å blant annet sikre mer forskning på vanlige kvinnesykdommer som vestibulitt, vaginisme og endometriose.

# ****RED5: Vi trenger en underlivsrevolusjon!****

*U5 er enstemmig foreslått avvist til fordel for redaksjonskomiteens alternative forslag til U5, RED5.*

Kvinners underliv er fremdeles tabubelagt i samfunnet vårt. Kvinner vet for lite om sitt eget

underliv, særlig når det gjelder smerter og sykdommer. Stadig flere mottar behandling for

vestibulitt, vaginisme og endometriose. Personer med vestibulitt opplever smerter i den ytre delen avvulvaen, og kjennetegnes av smerter i skjedeåpningen. Tilleggsplager som irritabel tarm og

spenningshodepine følger ofte med. En internasjonal rapport viser at 15 % av kvinner

opplever slike smerter.

Vaginisme er en tilstand som oppstår når bekkenmuskulaturen er stram og øm, noe som gir

ufrivillige sammentrekninger innenfor skjedeåpningen. Årsakene bak vaginisme og vestibulitt er fremdeles ukjente, men det lille som er gjort av forskning tyder på at det kan komme som et resultat av stress eller traumer etter overgrep.

Det finnes dokumentert behandling for både vestibulitt og vaginisme. Likevel er det et

utbredt problem at helsepersonell kan for lite om det, noe som fører til at kvinner ofte

feildiagnostiseres eller mottar feil type behandling. Det er også et problem at behandlingen

ikke dekkes av frikort 1, selv om den ofte hjelper. Dette gjør at behandlingstilbudet hos

fysioterapeut og osteopat ikke er noe alle har råd til.

En annen underlivssykdom som rammer kvinner med livmor er endometriose. Endometriose oppstår når slimhinnene vokser sammen andre steder enn inne i livmorhulen. Sykdommen rammer 1 av 10 kvinner. Disse kvinnene sliter ofte med menstruasjonssmerter som kan være opptil 5 ganger så sterke som vanlige menssmerter. Konsekvensene av å leve med endometriose er ikke bare intense smerter, det medfølger også en risiko for at man ikke kan bli gravid.

I 2018 publiserte Kilden og Norske Kvinners Sanitetsforening en rapport som viser at det

mellom 2000 og 2017 kun ble publisert en håndfull av forskningspublikasjoner som tok for

seg underlivslidelser. Forskningen på sykdommer som rammer kvinner er altså svært begrenset. Det er et samfunnsproblem at flere kvinner lever med underlivssmerter uten å vite hva de er, eller tror at smertene er normale. Kunnskap om kvinners underliv skal ikke være et mysterium, men noe som må inn i seksualundervisninga slik at kunnskap om egen kropp ikke lenger er forbeholdt gutter. Det må bevilges mer penger til forskning på underlivssykdommer hos kvinner som bidrar til økt kunnskap og kompetanse blant helsepersonell.

Behandlingstilbudet mot vulvasykdommer er svært begrenset, med en vulvapoliklinikk i Oslo som kun har kapasitet til å ta imot pasienter fra Helse Sør-Øst på grunn av lange ventelister og begrensede ressurser. SV mener at alle helseregioner bør få midler til å kunne ta imot pasienter med vulvasmerter og vulvasykdommer.

Tromsø SV krever at:

* Alle landets helseregioner får midler til et tverrfaglig kompetanseteam innenfor vulvasmerter og vulvasykdommer slik at kvinner i hele landet får den behandlingen de trenger.
* Kunnskap om underlivssykdommer tas inn i seksualundervisninga.
* Det bevilges mer midler til Helse- og omsorgsdepartementet sin øremerkede satsning på kvinnehelse for å blant annet sikre mer forskning på vanlige kvinnesykdommer.

# ****U6: Tromsø SV krever fart i kommunedelplanen for naturmangfold****

*Forslagsstiller: Stein Valkoinen.* U6 er enstemmig foreslått avvist til fordel for redaksjonskomiteens alternative forslag til U6, RED6.

På regjeringen.no kan vi lese:  
Arealinngrep og arealbruk er den viktigste negative påvirkningen for natur i Norge. Derfor er det ekstra viktig at kommunene utøver sin rolle som arealforvalter på en god måte.  
Sabima (en paraplyorganisasjon for de biologiske foreningene i Norge) har vurdert alle norske kommuner og gitt de poeng etter disse kriteriene:

* vedtatt at de skal være arealnøytrale
* laget en kommunedelplan for naturmangfold
* satt av en brukbar andel av driftsutgiftene i kommunen til naturmangfold og friluftsliv
* omdisponert lite dyrka mark
* har en “fersk”/nyere kommuneplan
* gitt få eller ingen dispensasjoner til bygging i strandsonen
* gitt få eller ingen dispensasjoner til nydyrking
* gitt få eller ingen tillatelser til bygging langs ferskvann
* gitt få eller ingen tillatelser til bygging i natur, landbruks og friluftsområder
* gitt få eller ingen dispensasjoner fra plan generelt

Tromsø kommune er plassert som nr 27 av 40 kommuner i Troms og Finnmark samt nr 241 i Norge av til sammen 365 kommuner. Dette mener Tromsø SV er alt for dårlig og at dette arbeidet skulle vært igangsatt for lenge siden.  
  
Noen konsekvenser av mangelfull kunnskap om biologisk mangfold de siste 30 årene:

* 53% av fuglene har forsvunnet siden 80tallet
* På 30 år har vi mistet 329 131 fotballbaner med villmark. De siste ti årene har vi mistet 10 fotballbaner hver eneste dag
* Gammelskog er hjem for tusener av arter, i Norge flathugges 75% av skogen.

Tromsø Sv vet at Tromsø kommune har vært i kontakt med miljødirektoratet for å få laget en kommunedelplan for naturmangfold. Tromsø SV vil påpeke at kommunen har nok kompetanse til å starte dette arbeidet i påvente av et positivt svar fra miljødirektoratet.  
Det er ikke mer enn to år siden Tromsø Kommune gravde i stykker den eneste kjente dammen med forekomst av fredet frosk på Tromsøya. En telefon til kommunens viltnemd eller to arbeidstimer av en biolog ville vært nok til at kommunen kunne forandret disse planene. Tromsø SV mener derfor at Tromsø kommune MÅ la utbygging av all type natur vente eventuelt gjøre gode undersøkelser før de foretar inngrep i påvente av en kommunedelplan for naturmangfold.

# ****RED6: Kartlegg natur- og artsmangfoldet i kommunen****

*U6 er enstemmig foreslått avvist til fordel for redaksjonskomiteens alternative forslag til U6, RED6.*

Arealendringer er den største trusselen mot natur- og artsmangfold. De siste ti årene har vi mistet 10 fotballbaner med villmark hver eneste dag. Av artene som er truet i Norge er 75 prosent truet på grunn av arealendringer. 53 % av fuglebestanden har forsvunnet siden 80-tallet. Arealendringene fører til at leveområder forringes, bestander reduseres og arter dør ut.

Paraplyorganisasjon for de biologiske foreningene i Norge Sabima har vurdert hvordan norske kommuner utøver sin rolle som arealforvalter, og gitt de poeng etter disse kriteriene:

* vedtatt at de skal være arealnøytrale
* laget en kommunedelplan for naturmangfold
* satt av en brukbar andel av driftsutgiftene i kommunen til naturmangfold og friluftsliv
* omdisponert lite dyrka mark
* har en «fersk»/nyere kommuneplan
* gitt få eller ingen dispensasjoner til bygging i strandsonen
* gitt få eller ingen dispensasjoner til nydyrking
* gitt få eller ingen tillatelser til bygging langs ferskvann
* gitt få eller ingen tillatelser til bygging i natur, landbruks og friluftsområder
* gitt få eller ingen dispensasjoner fra plan generelt

Resultatene var nedslående for Tromsø kommune. I undersøkelsen er Tromsø kommune plassert som nummer 241 av de 365 kommunene i Norge.

Tromsø SV vil at kommunen skal bli bedre på å undersøke arealendringer. Kommunen må i løpet av de nærmeste årene ta steg for å lage en helhetlig plan, en kommunedelplan for naturmangfold. Målet må også være at kartleggingen av hensynet til natur- og artsmangfold i neste kommunestyreperiode skal bli en del av kommuneplanens samfunnsdel og kommuneplanens arealdel. Frem til kartleggingene blir ferdigstilt, må kommunen bli enda bedre på å bruke Miljødirektoratets databaser enn i dag. Kommunen må ta i bruk all tilgjengelig kunnskap for å forhindre tap av natur- og artsmangfold.

1. Det har tradisjonelt vært et mål at 1 % av brutto nasjonalinntekt skal gå til bistand. [↑](#footnote-ref-2)